CELEX: 
Language: lt
Date: 2017-12-18 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamos Europos Parlamento ir Tarybos direktyvos 2014/23/ES nuostatos dėl vertės ribų, taikomų sudarant pirkimo sutartis

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2014 m. vasario 26 d. Europos Parlamento ir Tarybos direktyvos 2014/23/ES dėl koncesijos sutarčių suteikimo 9 straipsniu Komisijai pagal SESV 290 straipsnį suteikiami įgaliojimai priimti deleguotuosius aktus, siekiant peržiūrėti ribas. Tame straipsnyje taip pat numatyta galimybė pagal tos direktyvos 49 straipsnį esant laiko apribojimams taikyti skubos tvarką.
            
            
               Pagal Direktyvos 2014/23/ES 9 straipsnio 1 dalį ribos skaičiuojamos pagal vidutinę euro dienos vertę, išreikštą specialiosiomis skolinimosi teisėmis (toliau – SST), per 24 mėnesių laikotarpį, kuris baigiasi rugpjūčio mėnesio, einančio prieš peržiūrą, 31 d., ir jos įsigalioja sausio 1 d. Taigi, ribų negalima pradėti skaičiuoti anksčiau nei rugsėjo 1 d., kai gaunama duomenų. Be to, pagal tos direktyvos 9 straipsnio 3 dalį, peržiūrėtas ribas (eurais) ir atitinkamas jų vertes kitomis Europos Sąjungos (ES) narių nacionalinėmis valiutomis Komisija paskelbia ES oficialiajame leidinyje lapkričio mėnesio pradžioje.
            
            
               Atsižvelgdama į tai, kas išdėstyta pirmiau, ir siekdama laikytis teisės aktuose nustatyto termino, Komisija šį reglamentą priima skubos tvarka.
            
            
               2.KONSULTACIJOS PRIEŠ PRIIMANT AKTĄ
            
            
               Dėl šio reglamento ir pridedamo komunikato konsultuotasi su Viešųjų pirkimų srities ekspertų grupe.
            
            
               3.DELEGUOTOJO AKTO TEISINIAI ASPEKTAI
            
            
               Viešojo pirkimo direktyvose nurodytos ribos apskaičiuojamos atliekant vien tik matematinius veiksmus, todėl jų peržiūra yra techninio pobūdžio užduotis. Ji pagal Pasaulio prekybos organizacijos sutartį dėl viešųjų pirkimų (toliau – SVP) turi būti atliekama kas dvejus metus. Peržiūros tikslas – ištaisyti bet kokius SVP šalių valiutų kurso svyravimus, galinčius turėti įtakos jų viešųjų pirkimų rinkų, kurios atviros kitų SVP šalių bendrovių konkurencijai, apimčiai.
            
            
               SVP nustatyta tvarka, kuria kas dvejus metus joje nurodytų ir SST išreikštų ribų atitinkamos vertės perskaičiuojamos SVP šalių valiutomis. Ši tvarka teisiškai įtvirtinta Direktyvos 2014/23/ES 9 straipsnyje.
            
            
               Siekiant nuoseklumo, taip pat reikėtų suderinti tas Direktyvoje 2014/23/ES nustatytas ribas, kurios Sutartyje nenumatytos.
            
            
            
               KOMISIJOS DELEGUOTASIS REGLAMENTAS (ES) …/...
            
            
               2017 12 18
            
            
               kuriuo iš dalies keičiamos Europos Parlamento ir Tarybos direktyvos 2014/23/ES nuostatos dėl vertės ribų, taikomų sudarant pirkimo sutartis
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2014 m. vasario 26 d. Europos Parlamento ir Tarybos direktyvą 2014/23/ES dėl koncesijos sutarčių suteikimo
                  1
               , ypač į jos 9 straipsnio 4 dalies antrąją pastraipą,
            
         
         
            
               kadangi:
            
            
               (1)Sprendimu 2014/115/ES
                  2
                Taryba patvirtino Protokolą, kuriuo iš dalies keičiama Sutartis dėl viešųjų pirkimų (toliau – Sutartis)
                  3
               , sudaryta Pasaulinėje prekybos organizacijoje. Sutartis yra daugiašalė priemonė ir ja šalys skatinamos atverti vienos kitoms viešojo pirkimo rinkas. Sutartis taikoma visoms pirkimo sutartims, kurių vertė siekia arba viršija joje nurodytas specialiosiomis skolinimosi teisėmis išreikštas sumas (toliau – ribos);
            
            
               (2)vienas iš Direktyvos 2014/23/ES tikslų – tą direktyvą taikantiems perkantiesiems subjektams ir perkančiosioms organizacijoms sudaryti sąlygas tuo pačiu įvykdyti Sutartyje nustatytas prievoles. Todėl ta direktyva nustatytos viešojo pirkimo sutarčių, kurios yra numatytos ir Sutartyje, ribos turėtų būti suderintos su Sutartyje nustatytomis ribomis taip, kad atitiktų jų vertes eurais, suapvalinus iki artimiausio tūkstančio;
            
            
               (3)siekiant nuoseklumo, taip pat reikėtų suderinti Direktyvoje 2014/23/ES nustatytas ribas, kurios Sutartyje nenumatytos;
            
            
               (4)todėl Direktyva 2014/23/ES turėtų būti atitinkamai iš dalies pakeista,
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Direktyvos 2014/23/ES 8 straipsnio 1 dalyje suma „5 225 000 EUR“ pakeičiama suma „5 548 000 EUR“.
            
            
               2 straipsnis
            
            
               Šis reglamentas įsigalioja 2018 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2017 12 18
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 94, 2014 3 28, p. 1. 
               
               
                  
                     (2)
                  
                        2013 m. gruodžio 2 d. Tarybos sprendimas 2014/115/ES dėl Protokolo, kuriuo iš dalies keičiama Sutartis dėl viešųjų pirkimų, sudarymo (OL L 68, 2014 3 7, p. 1).
               
               
                  
                     (3)
                  
                        OL L 68, 2014 3 7, p. 4.